Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa 30. januára 2007

Materiál číslo: 10/2007

K bodu:     Správa z kontroly hospodárenia s majetkom a  finančnými prostriedkami
                  v rozpočtovej organizácii Základná škola Lachova č. 1, Bratislava

Predkladá:                              		                 Návrh uznesenia:

Ing. Miroslav Skovajsa   		                 Miestne zastupiteľstvo mestskej časti 
miestny kontrolór                                               Bratislava-Petržalka

                                                                            b e r i e    n a    v e d o m i e 

                                                                            Správu z kontroly hospodárenia 
                                                                            s majetkom a finančnými prostriedkami                                                                           
                                                                            v rozpočtovej organizácii   
                                                                            Základná škola Lachova č. 1 Bratislava

Miestny úrad mestskej časti Bratislava-Petržalka
útvar miestneho kontrolóra

S p r á v a 
z kontroly hospodárenia s majetkom a finančnými prostriedkami
v rozpočtovej organizácii
Základná škola Lachova č. 1, Bratislava 

      V súlade s ustanovením § 18d, ods. 2, písmeno b) zákona SNR č. 369/1990 Zb. o obecnom zriadení v znení neskorších zmien a doplnkov, „Plánom kontrolnej činnosti útvaru miestneho kontrolóra na obdobie od l. júla 2006 do 31. decembra 2006“ schváleným uznesením Miestneho zastupiteľstva mestskej časti Bratislava-Petržalka č. 352 dňa 27.6.2006 a na základe príkazu miestneho kontrolóra č. 18/2006 zo dňa 25.10.2006 vykonal útvar miestneho kontrolóra v čase od 30.10.2006 do 20.12.2006 kontrolu hospodárenia s  majetkom a finančnými prostriedkami za obdobie od 1.1.2006 do 30.9.2006 v rozpočtovej organizácii Základná škola Lachova č.1, Bratislava. 
      Cieľom kontroly bolo zistiť, či jednotliví zodpovední zamestnanci základnej školy  postupovali pri hospodárení s  majetkom a finančnými prostriedkami v kontrolovanom období v  súlade s  platnými právnymi  predpismi (zákon  č.  431/2002 Z.z.  o  účtovníctve,  zákon č. 369/1990 Zb. o obecnom zriadení, zákon č. 523/2004 Z.z. o rozpočtových pravidlách verejnej správy, Všeobecne záväzné nariadenie Mestskej časti Bratislava-Petržalka číslo 3 z roku 1994 o hospodárení s majetkom v jeho platnom znení), internými normatívnymi aktami  a usmerneniami príslušných oddelení zriaďovateľa. 

            Okresný úrad Bratislava V zriadil Základnú školu Lachova č. 1 ako rozpočtovú organizáciu s právnou subjektivitou dňom 1.1.1997 na dobu neurčitú. 
      Dodatkom č. 2 k Zriaďovacej listine Základnej školy Lachova č. 1 zo dňa 18.12.2001, ktorý nadobudol platnosť a účinnosť od 1.1.2002, bola zriaďovacia listina doplnená o prevádzkovanie školskej kuchyne a školskej jedálne ako účelového zariadenia s jednosmennou prevádzkou finančne prepojeného na rozpočet základnej školy, ktoré eviduje, prijíma a zúčtováva finančné prostriedky od rodičov na potravinovom účte. 
      Dodatkom č.3 s účinnosťou od 1.7.2002 v zmysle ustanovenia  § 4 ods. l a 2 zákona SNR č. 542/1990 Zb. o štátnej správe v školstve a školskej samospráve v znení neskorších predpisov a v zmysle § 2 ods. g) bod 3. zákona NR SR č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky prešla zriaďovateľská funkcia Základnej školy Lachova č. 1 na Mestskú časť Bratislava-Petržalka.

      Uznesením Miestneho zastupiteľstva mestskej časti Bratislava-Petržalka číslo 271 bo dňa 20.12.2005 schválený rozpočet na rok 2006. 
Rozpis záväzných ukazovateľov schváleného rozpočtu obdržala základná škola písomne dňa 27.2.2006. Celkové výdavky pre základnú školu boli na rok 2006 schválené vo finančnej čiastke 14 355 tis. Sk  a príjmy spolu v čiastke 355 tis. Sk.

      V zmysle usmernenia finančného oddelenia Miestneho úradu mestskej časti Bratislava-Petržalka k vykazovaniu čerpania výdavkov schváleného rozpočtu bolo mesačne vyhotovené čerpanie podľa určeného členenia na tlačive „avízo“ spolu s hlavnou knihou.
Súčasne bola vyhotovovaná zostava čerpania rozpočtu obsahujúca príjmy a výdaje členené podľa príslušných položiek platnej rozpočtovej skladby s údajmi o čerpaní schváleného rozpočtu a zostatku rozpočtu ku koncu príslušného kalendárneho mesiaca a štvrťroka. 

V zmysle ustanovení § 29 a § 30 zákona NR SR č. 431/2002 Z.z. o účtovníctve v znení neskorších zmien a doplnkov bola ku dňu riadnej účtovnej závierky, t.j. k 31 decembru 2005,  vykonaná inventarizácia vlastného a zvereného majetku  základnej školy.    
      Porovnaním stavov majetku, pohľadávok a záväzkov  zistených pri výkone inventarizácie so stavom vedených v účtovnej evidencii neboli nezistené žiadne rozdiely. Inventarizácia v Základnej škole Lachova 1, Bratislava bola vykonaná dôsledne, v súlade s právnymi predpismi platnými pre oblasť inventarizácie vlastného a zvereného majetku a  metodickými usmerneniami príslušných oddelení Miestneho úradu mestskej časti Bratislava-Petržalka. 
      
       Evidencia nájomných zmlúv je vedená v počítačovom programe v databázovom súbore „Prehľad o aktuálnych nájmoch bytových a nebytových priestorov“ a je aktualizovaná v závislosti na vykonaných zmenách. 
       Podľa tejto evidencie bolo  v termíne do 30. júna 2006 riaditeľom školy platne uzatvorených (na základe súhlasného stanoviska zriaďovateľa) celkom 9 zmlúv o nájme bytu a nebytových priestorov a o poskytovaní služieb, v súlade so zákonom č. 40/1964 Zb. (Občiansky zákonník v znení neskorších predpisov), zákonom  č.116/1990 Zb. o nájme a  podnájme nebytových priestorov v  znení neskorších predpisov.
 Pri kontrole prenájmov zvereného majetku za obdobie do 30. júna roku 2006 v rozpočtovej organizácii Základná škola Lachova č. 1, Bratislava nebolo zistené porušenie súvisiacich zákonov SR  ani nedostatky vecného alebo formálneho charakteru zmlúv o nájme bytov a nebytových priestorov, ktoré vyplývajú z týchto zmluvných vzťahov.

      Kontrolou vedenia účtovníctva bolo zistené nesprávne účtovanie predpisov nájomného za prenajaté nebytové priestory, nesprávne účtovanie miezd zamestnancov, účtovanie prevodov medzi bankovými účtami (výdavkový účet a účet sociálneho fondu) bez vyhotovených platobných poukazov a nesprávne  uskutočnený povinný prídel do sociálneho fondu.
      Uvedený konaním došlo k porušeniu viacerých ustanovení zákona č. 431/2002 Z.z. o účtovníctve, nedodržaniu ustanovenia § 6 ods. 2 zákona č. 152/1994 Z.z. o sociálnom fonde a usmernení finančného oddelenia miestneho úradu.
       Za nedostatky zistené kontrolou sú zodpovední jednotliví zamestnanci v rozsahu zastávanej funkcie a Mgr.Gustáv Nagy, riaditeľ. 
      
      Z vykonanej kontroly bol vyhotovený protokol, ktorý bol prerokovaný dňa 20.12.2006. V zmysle záverov prerokovania prijal riaditeľ školy na odstránenie nedostatkov zistených kontrolou 5 opatrení. Správa o ich plnení bude v stanovenom termíne doručená útvaru miestneho kontrolóra.